Ήμουν 38 χρόνια στην αστυνομία της Βοστόνης.
Πήρα πολλά μαθήματα.
Αλλά το πιο σημαντικό ήταν...
ότι όποιος θέλει να βλάψει άλλους θα βρει τρόπο.
Κάνουμε ό,τι μπορούμε για να αποτρέψουμε τέτοιες τραγωδίες, μα...
υπάρχει μια πλευρά των ανθρώπων που δεν βλέπει κανείς.
ΑΝΘΡΩΠΟΚΥΝΗΓΗΤΟ
Η ΒΟΜΒΙΣΤΙΚΗ ΕΠΙΘΕΣΗ ΣΤΟΝ ΜΑΡΑΘΩΝΙΟ ΤΗΣ ΒΟΣΤΟΝΗΣ
ΚΕΦΑΛΑΙΟ 1 ΛΕΥΚΟ ΚΑΠΕΛΟ, ΜΑΥΡΟ ΚΑΠΕΛΟ
Έχω τρέξει σε 59 μαραθώνιους.
Της Βοστόνης είναι ο καλύτερος στον κόσμο.
ΜΠΙΛΙ ΕΒΑΝΣ ΑΣΤΥΝΟΜΙΚΟΣ ΔΙΕΥΘΥΝΤΗΣ - Α.Τ. ΒΟΣΤΟΝΗΣ
Είναι σαν ιεροτελεστία της Άνοιξης. Γύρω στο Πάσχα.
Η πόλη ζωντανεύει. Τα λουλούδια ανθίζουν. Όλοι περιμένουν την Ημέρα των Πατριωτών.
Είναι τοπική γιορτή στη Βοστόνη.
Όλοι βγαίνουν να δουν τον μαραθώνιο.
Είναι μεγάλη μέρα στην πόλη. Ξεχωριστή.
Μόνο στη Μασαχουσέτη γιορτάζεται η Ημέρα των Πατριωτών.
Είναι εκπληκτικά, γιατί υπάρχει πολλή ιστορία εδώ.
Χαίρομαι πολύ να επιστρέφω σε μια πόλη όπου η προφορά μου θεωρείται φυσιολογική.
Όσοι ζουν στη Βοστόνη είναι εδώ. Υπάρχει πολλή υπερηφάνεια.
Για μένα δεν υπάρχουν καλύτεροι άνθρωποι από τους κατοίκους της Βοστόνης.
- Τα καταφέραμε! - Άντε γαμηθείτε!
Μπορούν να γίνουν πολύ ενοχλητικοί στα αθλήματα.
Πάμε, Μπρούινς!
Μα ο μαραθώνιος είναι μεγάλη υπόθεση.
Είναι ο παλαιότερος μαραθώνιος στην Αμερική,
και ο πιο σημαντικός.
Είναι πολύ γιορτινή μέρα. Το κάνουν ολόκληρη ιστορία.
Σταματούν τα τρένα, τα λεωφορεία. Οι δρόμοι είναι γεμάτοι κόσμο.
Πήγαινα στον μαραθώνιο κάθε χρόνο.
Με την ίδια ομάδα φίλων πηγαίναμε για να δούμε το αγόρι μου, τον Κέβιν.
Ειλικρινά, δεν περίμενα να τρέξω σε μαραθώνιο.
Δεν είχα πάρει μέρος μέχρι τα 42 μου.
Μα είναι τέλεια. Σαν πάρτι.
Όλοι επευφημούν και ζητωκραυγάζουν για όλους.
Όλοι είναι ίσοι.
Η αφετηρία είναι στο Χόπκιντον και απέχει 42 χιλιόμετρα.
Τερματίζεις στην πόλη. Φτάνεις εκεί,
όλοι είναι φιλικοί κι εύχονται καλή τύχη.
Οι άνθρωποι είναι πολύ καλοί.
Η πόλη του Χόπκιντον είναι πανέτοιμη.
Σύνθημά τους: "Όλα αρχίζουν εδώ". Το νιώθεις στην ατμόσφαιρα.
Είναι επίτευγμα να συμμετάσχεις στη Βοστόνη.
Δεν γράφεσαι απλώς. Πρέπει να προκριθείς.
Έχεις φτάσει στο απόγειο αν τρέξεις στη Βοστόνη.
Κέντρο Βοστόνης, ποταμός Τσαρλς.
Όλα μέρος του εορτασμού της Ημέρας των Πατριωτών.
15 ΑΠΡΙΛΙΟΥ 2013
Εκείνη τη μέρα, κατάφερα να ξεκινήσω με το πρώτο κύμα.
ΜΑΡΑΘΩΝΙΟΣ ΒΟΣΤΟΝΗΣ 2013
Ο Μαραθώνιος της Βοστόνης είναι ήδη σε εξέλιξη για κάποιους.
Το θέαμα του μαραθωνίου της Βοστόνης είναι σε εξέλιξη, μα ενίοτε...
Είναι σαν όλους τους μαραθώνιους. Όλοι είναι χαρούμενοι.
Η πιο τέλεια μέρα.
Προπονούμαι με τον μπαμπά! Τρέχει λίγο μαζί μου.
- Πες γεια. - Γεια.
Με τη φίλη μου την Κριστλ αργήσαμε
γιατί είχαμε ξενυχτήσει και σηκωθήκαμε αργά.
Δείτε εδώ.
Ο Μαραθώνιος της Βοστόνης περνά από το Φένγουεϊ Παρκ
που σύντομα θα αδειάσει μόλις λήξει ο αγώνας Red Sox-Rays
και χιλιάδες ακόμα βγουν στον δρόμο.
Λένε ότι μισό εκατομμύριο παρακολουθεί τον μαραθώνιο
στους δρόμους της Νέας Αγγλίας.
Η Κριστλ δεν είχε πάει ποτέ στον μαραθώνιο γιατί πάντα πήγαινε στους Red Sox.
Στο αριστερό εξωτερικό γήπεδο. Η μπάλα εκτός τοίχου.
Ο Πεντρόια τρέχει στις βάσεις προς την κύρια.
Η ρίψη αργεί. Νίκη για τους Red Sox! Ξαφνικός θάνατος την Ημέρα των Πατριωτών.
Η Κριστλ κι εγώ περπατήσαμε στον παράδρομο
και ήμασταν στο πιο τέλειο σημείο, στη γραμμή τερματισμού.
Η οδός Μπόιλστον είναι γεμάτη κόσμο. Σημαίες από όλα τα έθνη.
Είχα βγάλει φωτογραφία τις σημαίες στη γραμμή τερματισμού
και την είχα ανεβάσει στο Facebook.
Γράφαμε με τους φίλους μας και έλεγαν "Ελάτε να μας βρείτε".
Είπαμε να μείνουμε εκεί
γιατί θα βγάζαμε ωραία φωτογραφία τον Κέβιν
να τερματίζει. Έτσι, μείναμε εκεί.
Θυμάμαι πάντα να στρίβω αριστερά στην οδό Μπόιλστον
και να βλέπω τον τερματισμό στα πέντε τετράγωνα.
Όσο κι αν πονάς, το πλήθος σε επευφημεί.
Είχα εκεί την οικογένειά μου, τους συναδέλφους.
Προκαλεί ανατριχίλα.
Τερμάτισα σε τρεις ώρες και 35 λεπτά, κάτι για το οποίο
ήμουν ενθουσιασμένος.
Τότε, μπήκα στο αμάξι μου και γύρισα σπίτι στη νότια Βοστόνη.
Εκείνη τη μέρα άρχισαν να ανεβαίνουν οι ρυθμοί.
Περνούσαν πολλοί δρομείς.
Αρχίσαμε να ζητωκραυγάζουμε "Μπράβο. Τα κατάφερες!"
Μ' αρέσει η ατμόσφαιρα. Όλες οι επευφημίες.
Είναι σαν πάρτι στη γειτονιά.
Στεκόμασταν και περιμέναμε τον Κέβιν.
Φίλοι που τον έβλεπαν μου έστελναν για να πουν
ότι είχε πάθει κράμπα κάπου στο Κέιμπριτζ
και θα περνούσε τη γραμμή τερματισμού λίγο αργότερα.
Είπαμε "Βρήκαμε τέλεια θέση. Να μείνουμε εδώ".
Θεέ μου.
Είναι χάλια εδώ.
Εδώ 833. Κάτι εξερράγη στη γραμμή τερματισμού. Ακούγεται σοβαρό.
Άκουσα σωστά;
Ναι, επιβεβαιώνω.
Δεύτερη έκρηξη στη γωνία Μπόιλστον και Έξετερ.
ΩΡΑ 00 ΔΕΥΤΕΡΑ
ΩΡΑ 1η ΔΕΥΤΕΡΑ
- Βανέσα! - Τι σκατά;
- Όχι! - Τι σκατά;
Θυμάμαι να ξυπνάω στο πεζοδρόμιο.
Υπήρχε μια φρικτή μυρωδιά.
Τα αφτιά μου κουδούνιζαν τόσο που δεν άκουγα.
Επικρατούσε απλώς χάος.
Κοίταξα γύρω μου και...
οι κραυγές ήταν τρόμου.
Εντάξει;
Πηγαίνετε από εκεί.
Κάποια στιγμή υπήρχε μια γυναίκα, και κοίταξα το πόδι της και σκέφτηκα
"Φαίνεται πολύ άσχημα".
Έπρεπε κάπως να σταματήσω την αιμορραγία
και είχα μόνο τη ζώνη μου.
Την έβγαλα, και την έβαλα γύρω απ' τα πόδια της
για να σταματήσει η αιμορραγία.
Ακουγόταν στον ασύρματο
ότι ενδεχομένως να υπήρχε τρίτη βόμβα.
Ας ψάξουμε για δευτερεύουσες συσκευές!
Πήρα τον φίλο μου. Του είπα ότι τον αγαπώ.
Συγγνώμη.
Του είπα να πει στη μαμά μου ότι την αγαπούσα.
Και μετά...
η γραμμή απλώς κόπηκε.
Έβλεπα αίμα παντού,
το πέλμα μου ήταν γυρισμένο στο πλάι και είχε σπάσει.
Αλλά ήμουν δίπλα στην Κριστλ και της κρατούσα το χέρι.
Έμοιαζε με πάνινη κούκλα.
Τότε άρχισα να συνειδητοποιώ τι είχε συμβεί.
Ήταν φριχτό.
Λοιπόν, μην ανησυχείτε για τις εκρήξεις, εντάξει;
Ήταν πολύ δυνατή.
Θυμάμαι ότι ήρθε ολόκληρη ομάδα να με πάρει,
ρωτούσαν το όνομά μου και δεν μπορούσα να τους πω.
Όταν μπήκα στο ασθενοφόρο,
μια κυρία με πλησίασε και είπε "Δεσποινίς, το τηλέφωνό σας".
Πήρα το τηλέφωνο και το έβαλα στην τσέπη μου,
αλλά δεν ήταν το δικό μου.
Ήταν της Κριστλ. Δεν θυμάμαι τίποτα άλλο μετά.
25 ΛΕΠΤΑ ΜΕΤΑ ΤΙΣ ΕΚΡΗΞΕΙΣ
ΕΚΤΑΚΤΗ ΕΠΙΚΑΙΡΟΤΗΤΑ
Θέλουμε να σας μεταφέρουμε μια έκτακτη είδηση από τη Βοστόνη.
Σημειώθηκαν τουλάχιστον δύο εκρήξεις κοντά στη γραμμή τερματισμού
του Μαραθώνιου της Βοστόνης.
Σας δείχνουμε ζωντανές εικόνες από ελικόπτερο αυτήν τη στιγμή.
Σημειώθηκε αρκετά μεγάλη τραγωδία
στη Βοστόνη της Μασαχουσέτης σήμερα το απόγευμα.
Δεν ξέρουμε τι εξερράγη. Δεν ξέρουμε αν ήταν ατύχημα.
Ούτε αν κάποιος πυροδότησε κάτι.
Όταν κοίταξα γύρω μου, επικρατούσε χάος.
Και κάποιος ανέφερε
ότι υπήρχε κάποιος εκεί που είχε...
πεθάνει.
Προσπαθούσαμε να πάμε σε νοσοκομείο τα πιο επείγοντα περιστατικά.
Με σταμάτησαν κοντά στον τερματισμό.
Υπήρχαν αστυνομικοί που έλεγαν ότι ο αγώνας ακυρώνεται.
Ο αγώνας τελείωσε. Ο μαραθώνιος τελείωσε.
Είπαν ότι υπήρχε βόμβα ή κάτι τέτοιο.
Αυτό... Αλλά κανείς δεν ήξερε τίποτα.
Τρέξτε!
Όλοι έτρεχαν για να φύγουν από την πόλη.
Έπαιρνα την Κάρεν, μα τα τηλέφωνα δεν δούλευαν.
Κατάλαβα αμέσως ότι υπήρχε πρόβλημα. Μεγάλο πρόβλημα.
Πάμε! Όλοι προς τα εδώ. Παιδιά, ώρα να το λήξουμε. Πάμε!
Πού να πάμε;
Μετά τον μαραθώνιο, επέστρεψα στη νότια Βοστόνη,
κι ένας αρχιφύλακας ήρθε τρέχοντας και είπε
"Μου λένε ότι εξερράγησαν δύο βόμβες στη γραμμή τερματισμού".
Είπα "Τι; Δεν μπορεί. Δεν συνέβη αυτό. Εκεί ήμουν μόλις".
Μπήκα στο όχημά μου κι έβαλα τις σειρήνες.
Κι όταν πέρασα τη γέφυρα της 4ης οδού,
είδα ανθρώπους να κλαίνε.
Κατάλαβα ότι θα ήταν φριχτό.
Όταν έφτασα στο σημείο,
συνάντησα τον διοικητή Ντέιβις που μόλις είχε επιστρέψει.
ΕΝΤ ΝΤΕΪΒΙΣ
Βγήκα από το αμάξι και μόλις πάτησα στο έδαφος,
ένιωθα θραύσματα κάτω απ' τα πόδια.
Και μετά είδα τη ζημιά απέναντι.
Η ποσότητα αίματος και μελών στο έδαφος ήταν κάτι που δεν είχα ξαναδεί.
Εμπρός! Πάμε! Μέχρι πάνω.
Το θέαμα της καταστροφής,
τα νεαρά σώματα στον δρόμο,
είναι κάτι που δεν βγαίνει από το μυαλό μου μέχρι σήμερα.
Συνειδητοποίησα τότε
ότι ίσως ήταν τρομοκρατική επίθεση, και ειλικρινά, είναι συγκλονιστικό.
Κανείς δεν ήξερε τι να σκεφτεί.
Περνούν τόσα από το μυαλό σου, και...
Από πού ν' αρχίσεις;
Είμαι δημοσιογράφος πάνω από τρεις δεκαετίες.
Όταν έχεις μια τέτοια κατάσταση, πρωτοφανή στην ιστορία της Βοστόνης,
προσπαθείς να βρεις απαντήσεις ως δημοσιογράφος,
ως ερευνητής δημοσιογράφος, για το κοινό σου.
Έφτασα τρέχοντας στο σημείο, ενώ έβαζαν ακόμα κίτρινη ταινία.
Εικαζόταν ότι μπορεί να ήταν κάτι πολύ μεγαλύτερο
απ' ό,τι είχε μόλις συμβεί.
Ήταν μια κατάσταση που τους τρομοκρατούσε όλους.
Δεν ξέρουμε την αιτία της έκρηξης.
Όλοι προσπαθούν να καταλάβουν τι ακριβώς συνέβη.
Ήμασταν στο εστιατόριο. Ακούστηκαν δύο δυνατά μπαμ.
Ένα λίγο πιο ήπιο κι ένα πολύ δυνατό, ήταν φριχτό.
Ακούστηκε σαν κανόνι,
μα ήταν τόσο ισχυρή που σχεδόν έφυγε το καπέλο μου.
Δεν ξέρω τι ακριβώς λένε, αν ήταν ατύχημα ή όχι.
Κανείς δεν ήξερε τι έγινε,
κι η αστυνομία αντιμετώπιζε πολλή σύγχυση.
- Δεν... - Δρομέας είναι;
Ναι. Δεν μιλάει αγγλικά, δεν τον βρίσκουμε πουθενά.
Ο αστυνομικός με πλησίασε και είπε
"Φύγε από εδώ. Δεν ξέρουμε τι άλλο μπορεί να συμβεί".
Αρχίσαμε να λαμβάνουμε πλήθος αναφορές για βόμβες σε όλη την πόλη.
Και μετά ξέσπασε μια ύποπτη πυρκαγιά στη βιβλιοθήκη JFK.
Έγινε πολύ σύντομα μετά τις δύο εκρήξεις.
Μήπως υπάρχει σύνδεση;
Είχαμε ήδη δύο βόμβες.
Όλοι σκέφτηκαν ότι αυτά πάνε σε τριάδες.
Ο χειρότερος φόβος μας ήταν η δεύτερη επίθεση.
Είμαστε σε απάτητα εδάφη και ήξερα ότι χρειαζόμουν βοήθεια.
Οπότε, επικοινώνησα αμέσως με τον Ρικ ΝτεΛόριε.
ΡΙΚ ΝΤΕΛΟΡΙΕ
ΕΠΙΚΕΦΑΛΗΣ ΕΙΔΙΚΟΣ ΠΡΑΚΤΟΡΑΣ FBI
Κάποιοι συνεργάτες θεωρούν ότι αξιολογώ καταστάσεις.
Αξιολογώ τις καταστάσεις λεπτομερώς.
Προσπαθώ να καταλάβω πώς θα πετύχω την καλύτερη δυνατή λύση.
ΩΡΑ 1η ΔΕΥΤΕΡΑ
ΩΡΑ 2η ΔΕΥΤΕΡΑ
Όταν έφτασα στη Βοστόνη,
πρώτη προτεραιότητα ήταν να βεβαιωθώ ότι δεν υπήρχαν άλλες βόμβες.
Έπρεπε να ασφαλιστεί ο τόπος του εγκλήματος.
Έπρεπε να αποκλείσουμε 500 μέτρα στην Μπόιλστον,
και μετά ένα τετράγωνο βόρεια και νότια της Μπόιλστον.
Η σκηνή ήταν σκέτη καταστροφή. Μακελειό παντού.
Υπήρχε ακόμα αίμα στο πεζοδρόμιο.
Κοιτάζοντας τον τόπο του εγκλήματος, είδα ότι υπήρχαν τσάντες παντού.
Οποιαδήποτε μπορεί να ήταν βόμβα.
Η αποστολή μας ήταν να στείλουμε τους πυροτεχνουργούς
να ψάξουν για δευτερεύουσες συσκευές.
Είχαμε σκύλους για βόμβες.
Ελέγχαμε σακίδια, βιτρίνες καταστημάτων.
Ελέγχαμε ακόμα τη σκηνή.
Οι πυροτεχνουργοί ασφάλιζαν τη σκηνή
για να έρθουν οι υπόλοιποι αναλυτές με ασφάλεια.
Μόλις πιστοποιήσαμε ότι δεν υπήρχαν δευτερεύοντες εμπρηστικοί μηχανισμοί,
καλέσαμε την εισαγγελέα Κάρμεν Ορτίζ.
Εκείνη θα ήταν αρμόδια για τη δίωξη των βομβιστών.
ΩΡΑ 2η ΔΕΥΤΕΡΑ
Όταν είδα την καταστροφή,
έμεινα εκεί παγωμένη κι ανατριχιασμένη.
Έμοιαζε σίγουρα με τρομοκρατική πράξη.
Βλέπαμε τα θραύσματα, τα σφαιρίδια, το αίμα.
Ξέραμε ότι κάποιο είδος μηχανισμού είχε εκραγεί.
Στείλαμε αστυνομικούς στο αεροδρόμιο Λόγκαν να βρουν θεατές
που ίσως είχαν βγάλει φωτογραφίες.
Τότε στήσαμε τον τερματικό σταθμό Μπλακ Φάλκον
για την επεξεργασία αποδείξεων.
ΤΕΡΜΑΤΙΚΟΣ ΣΤΑΘΜΟΣ ΜΠΛΑΚ ΦΑΛΚΟΝ
Η τοποθεσία ήταν εξαιρετικά σημαντική, καθώς ήταν ασφαλής και βολική.
Θα συλλέγαμε, θα επεξεργαζόμασταν στοιχεία
και θα τα στέλναμε στο Κουάντικο.
Υπήρχαν πάρα πολλά στοιχεία.
Ήμασταν σε άλλη κλίμακα από ό,τι είχα δει.
Ήταν η μεγαλύτερη υπόθεση που είχε συμβεί στην πόλη
και δεν είχαμε ιδέα ποιος ευθυνόταν.
Αρχίσαμε να στέλνουμε ερευνητές για να μιλήσουν στους τραυματίες.
Έχω θραύσματα στο πίσω μέρος του ποδιού, στα χέρια μου, προφανώς,
κι έπαθα εγκαύματα, αλλά είμαι ευλογημένος.
Κάποιοι ασθενείς έχουν ήδη υποστεί τραυματικό ακρωτηριασμό.
Κόπηκαν τα πόδια τους.
Μετά, λάβαμε μια αναφορά για ένα ύποπτο άτομο
που συνοδευόταν στα επείγοντα.
Αυτός ο τύπος, Σαουδάραβας, βγήκε μέσα απ' τους καπνούς.
Ήταν καταχτυπημένος, με κουρελιασμένα ρούχα.
Όταν τον πλησίασε η αστυνομία,
τους είδε, κι ενώ κρατούσε ένα κινητό,
το πέταξε κάτω και το έσπασε.
Τα κινητά είναι πυροκροτητές.
Υπάρχει κάποιος υπό κράτηση.
Είναι Σαουδάραβας υπήκοος που ήταν κοντά στο σημείο της έκρηξης.
Σκεφτόμουν "Είναι δικός μας;"
ΩΡΑ 4η ΔΕΥΤΕΡΑ
Απ' τα πρώτα που ακούστηκαν
ήταν ότι ένας Σαουδάραβας υπήκοος θεωρήθηκε ύποπτος.
Εικαζόταν ότι μπορεί να σχετιζόταν με την Αλ Κάιντα.
Πάνω από μια δεκαετία,
η χώρα είναι στην τσίτα, σε εγρήγορση για την επόμενη επίθεση.
Λοιπόν, σήμερα ήρθε.
Ήταν τραυματισμένος, κι η αστυνομία ανέκρινε
έναν Σαουδάραβα στο νοσοκομείο.
Του μιλήσαμε,
και μετά οι Ειδικές Δυνάμεις και ντετέκτιβ πήγαν σπίτι του.
Βρήκαμε ύποπτα πράγματα εκεί,
επίσημα έγγραφα, διαβατήρια, διάφορα προβληματικά πράγματα.
Δεδομένης της σοβαρότητας της κατάστασης, θες να γίνουν όλα νόμιμα,
ώστε αν τα στοιχεία οδηγήσουν
στο άτομο που θεωρείς ότι διέπραξε το έγκλημα,
να τα χρησιμοποιήσεις στο δικαστήριο.
Οι αρχές έψαξαν το διαμέρισμα ενός ξένου φοιτητή
που τραυματίστηκε στην έκρηξη και θεάθηκε να το σκάει,
μα δεν βρήκαν τίποτα και δεν θεωρείται ύποπτος.
Τελικά ήταν απλώς θύμα. Δεν είχε καμία σχέση.
Ήταν ένας Σαουδάραβας κοντά στον τερματισμό,
που ζούσε σε μια εποχή ισλαμοφοβίας.
Αναμφίβολα υπήρχε κάποια προκατάληψη για το ποιος μπορεί να ευθύνεται.
Μετά την πρώτη μέρα, δεν είχαμε υπόπτους.
Είχαμε κάποια στοιχεία, μα τίποτα απτό. Θα κάναμε συνέντευξη Τύπου
για πούμε στον κόσμο τι γνωρίζαμε για τις βόμβες.
Είπα στον κυβερνήτη ότι ίσως ήταν τρομοκρατική επίθεση,
οπότε το FBI ευχαρίστως θα αναλάμβανε την έρευνα.
Ειλικρινά, απάντησα "Ναι, όλη δική σας".
Ο κυβερνήτης μού ζήτησε να δώσω τη συνέντευξη Τύπου
κι εγώ είπα "Εγώ;"
Έπρεπε να το 'χω καταλάβει, σωστά;
Οι πολιτικοί δεν θέλουν να λένε άσχημα νέα κι εγώ είμαι ο αρμόδιος.
Αφήνω το βήμα στον Εντ Ντέιβις, διοικητή της αστυνομίας της Βοστόνης.
Ευχαριστώ, κυβερνήτη.
Στις 2:50 μ.μ. σημειώθηκαν ταυτόχρονες εκρήξεις
κοντά στον τερματισμό του Μαραθώνιου της Βοστόνης.
Ο κόσμος να παραμείνει ήρεμος, μα να γίνει κατανοητό
ότι είναι συμβάν εν εξελίξει, και πρέπει να κατανοήσουν
ότι χρειαζόμαστε κάθε πληροφορία που μπορούμε να βρούμε.
Είπα στον κόσμο "Αν έχετε φωτογραφίες, φέρτε τες".
Αν κάποιος είδε κάτι στο συμβάν,
να μας τηλεφωνήσει στο 1-800-494-TIPS.
Συχνά σε τέτοιες υποθέσεις, κάποιος βλέπει τι συνέβη και σκέφτεται
"Θεέ μου, μου είπε
ότι θα έκανε κάτι τέτοιο. Να πάρω την αστυνομία".
Την περιγράφετε ως τρομοκρατική επίθεση;
Ο κυβερνήτης Πάτρικ είπε ότι ήταν επίθεση. Θα τη λέγατε τρομοκρατική;
Δεν είμαστε απόλυτοι προς το παρόν,
μα μπορείτε να καταλήξετε στα δικά σας συμπεράσματα βάσει όσων συνέβησαν.
Ως πολίτης και ως δημοσιογράφος, τη θεώρησα τρομοκρατική ενέργεια.
Επικρίνουν το FBI που δεν τη χαρακτήρισε τρομοκρατική επίθεση αμέσως,
μα έπρεπε να συλλέξουμε στοιχεία.
ΩΡΑ 5η ΔΕΥΤΕΡΑ
ΩΡΑ 6η ΔΕΥΤΕΡΑ
Εκείνη τη νύχτα, είχα βγει και έψαχνα την Κάρεν.
Δεν ήξερα τι συνέβαινε.
Η κόρη μου μου είπε
"Να σας ανεβάσουμε στο Facebook με τις σημαίες;"
ΠΡΟΣΕΥΧΟΜΑΙ ΝΑ 'ΝΑΙ ΑΣΦΑΛΗΣ
ΕΛΠΙΖΩ ΝΑ 'ΣΑΙ ΑΣΦΑΛΗΣ ΚΑΙ ΝΑ 'ΧΟΥΜΕ ΝΕΑ ΣΟΥ
Με πήρε ο φίλος της Κριστλ, ο Τζο.
Ήρθε ο Τζο, με πήρε.
Μου έδειξε μια φωτογραφία της Κάρεν και της Κριστλ στο έδαφος.
Είχε ανέβει ήδη στο ίντερνετ.
Έβλεπα τα πρόσωπά τους. Σαν να είχαν στερέψει από ζωή.
Αμέσως, πήγαμε στο Γενικό Νοσοκομείο.
Φτάσαμε και μου είπαν ότι η Κριστλ ήταν εκεί.
Εγχείριζαν το πόδι της. Ήταν σ' άσχημη κατάσταση.
Προσπαθούσαν να το σώσουν.
Μα είπαν ότι η Κάρεν δεν ήταν εκεί.
Δεν είχαν καμία απάντηση. Δεν ήξεραν τίποτα. Τίποτα.
Είπαν
"Δεν ξέρουμε τι να σας πούμε".
Και συνέχισαν.
Δεν ήταν λογικό.
Και είπαν
"Πρέπει να πάτε σε όλα τα νοσοκομεία".
Ξεκινήσαμε να περπατάμε.
Δεν υπήρχε ψυχή. Δεν έχω ξαναδεί κάτι τέτοιο.
Δεν υπήρχε ψυχή στη Βοστόνη.
Ψάξαμε παντού. Πήραμε όλα τα νοσοκομεία.
Κανείς δεν είχε απαντήσεις. Δεν βρίσκαμε την Κάρεν πουθενά.
Στο μυαλό μου, η Κάρεν ήταν νεκρή. Δεν είχα αμφιβολία.
Και ξαφνικά, χτύπησε το τηλέφωνο.
Μου είπαν ότι η Κάρεν ήταν στο χειρουργείο.
Δεν μπορούσα να το πιστέψω. Έπρεπε να το δω με τα μάτια μου.
Και γύρισα στο νοσοκομείο.
Και είδα την Κάρεν.
Όταν ξύπνησα, το πρώτο πρόσωπο που είδα ήταν ο Κέβιν.
Ήμουν ευτυχισμένος. Είχα το χέρι της, το κρατούσα και το έσφιγγα.
Δεν ήξερε τι γινόταν
και είπα μόνο "Όλα θα πάνε καλά.
Μην ανησυχείς. Σ' αγαπώ.
Σ' αγαπώ και όλα θα πάνε καλά".
Ήταν ένα θαύμα.
ΩΡΑ 10η ΔΕΥΤΕΡΑ
ΩΡΑ 11η ΤΡΙΤΗ
Την πρώτη νύχτα,
ξέραμε ότι το καλύτερο στοιχείο θα ήταν βίντεο από τη σκηνή.
Είχαμε ένα μεγάλο αθλητικό γεγονός. Είχαμε κάλυψη από τα ΜΜΕ.
Είχαμε κόσμο με κινητά και κάμερες παντού.
Τότε ήρθε ο Κέβιν Σουίντον.
Ο Κέβιν Σουίντον ήταν υπεύθυνος της Δίωξης Ηλεκτρονικού Εγκλήματος
στο γραφείο του FBI στη Βοστόνη.
Ο ρόλος μου ήταν η υπολογιστική και ψηφιακή εγκληματολογία.
Ξέραμε αμέσως ότι τα ψηφιακά μέσα θα ήταν
σημαντικός παράγοντας στην έρευνα.
Τα τηλέφωνα δεν χτυπούσαν, μα το email είχε κίνηση.
Μέχρι που κινδύνευσε να γεμίσει.
Δεκάδες χιλιάδες email.
Αυτό που δεν έλαβα υπόψη μου ήταν ο όγκος των ψηφιακών στοιχείων
που έρχονταν.
Λάμβαναν χιλιάδες φωτογραφίες, βίντεο από iPhone.
Έκανα περίπου 3:38 και κάτι ψιλά.
Ανακτήθηκαν πάνω από 125 τηλέφωνα από την οδό Μπόιλστον.
Φτάσαμε στο ενάμισι χιλιόμετρο στον μαραθώνιο!
Θεέ μου!
Τι σκατά;
Τότε δεν υπήρχαν στοιχεία.
Ψάχναμε το βίντεο για να αποκτήσουμε κάποια εικόνα.
Είχαμε πλάνα από το Forum. Είχαμε πλάνα από το Walgreens.
Είχαμε πλάνα από τράπεζες. Από όποια επιχείρηση ήταν στη διαδρομή
συλλέγαμε και παίρναμε ό,τι βίντεο μπορούσαμε.
Είχαμε εκατοντάδες χιλιάδες βίντεο, μα το δύσκολο ήταν
ότι με τόσα πολλά βίντεο,
λίγα μπορούσαν να περάσουν επεξεργασία εγκαίρως.
Αν έχεις οκτώ ώρες βίντεο να ελέγξεις,
ο έλεγχος θα σου πάρει οχτώ ώρες.
Είχαμε πολλές ομάδες ατόμων που έλεγχαν τα βίντεο.
Το πρόβλημα είναι ότι υπήρχαν χιλιάδες ώρες βίντεο.
Εκτός αυτού, η δυσκολία ήταν
ότι δεν ξέραμε τι ή ποιον ψάχναμε.
Κάθε λεπτό που περνούσε
ήταν πιθανό να ξεφύγει όποιος ήταν υπεύθυνος γι' αυτό.
Αυτό που αντιμετώπιζα ήταν η πιο εντατική έρευνα
που είχε διεξάγει η αστυνομία Βοστόνης.
Όταν εξερράγησαν οι βόμβες,
ήμουν με την οικογένειά μου διακοπές στην Αριζόνα.
Είχα ενημερώσει το FBI ότι θα συνταξιοδοτούμουν.
ΤΖΟΝ ΦΟΛΕΪ
ΑΝΑΠΛΗΡΩΤΗΣ ΕΠΙΚΕΦΑΛΗΣ ΕΙΔΙΚΟΣ ΠΡΑΚΤΟΡΑΣ FBI
Μόλις φτάσαμε στη Σεντόνα, το κινητό μου εξερράγη.
Τότε είδα τις εικόνες της βομβιστικής επίθεσης.
Ήταν συγκλονιστικό.
Έχω δουλέψει σε βίαια εγκλήματα, ναρκωτικά, συμμορίες.
Πολλοί θα έλεγαν ότι έλκω τις μαλακίες.
Και όταν είδα τις εικόνες της επίθεσης...
η γυναίκα μου είπε "Πιάσε τους μαλάκες".
ΩΡΑ 16η ΤΡΙΤΗ
ΩΡΑ 17η ΤΡΙΤΗ
Δεν πλησιάζεις πιο κοντά
στις χθεσινές εκρήξεις στον Μαραθώνιο της Βοστόνης.
Η ασφάλεια είναι αυστηρή, όπως θα περιμένατε.
Ακόμα δεν ξέρουμε ποιος έκανε ό,τι συνέβη χθες
ούτε γιατί.
Δεν έχουν γίνει συλλήψεις. Δεν υπάρχουν ύποπτοι.
ΤΡΕΙΣ ΝΕΚΡΟΙ, 176 ΤΡΑΥΜΑΤΙΕΣ
Βρέθηκαν μόνο δύο εκρηκτικές συσκευές, αυτές που εξερράγησαν.
Δεν βρήκαν συσκευές που δεν είχαν εκραγεί.
Την Τρίτη το πρωί, ομάδες της Σήμανσης
άρχισαν να ερευνούν τον τόπο του εγκλήματος.
Είχαμε στοιχεία πάνω σε κτήρια, σε περβάζια, σε αυτοκίνητα.
Η σκηνή του εγκλήματος ήταν τεράστια και είχαν ποδοπατηθεί τα πάντα.
Βρίσκαμε σφαιρίδια, θραύσματα.
Τα θραύσματα που είδαν δεν γινόταν να είναι χαλάσματα,
ουσιαστικά ήταν καρφιά και αντικείμενα σαν σφαιρίδια.
Αυτό που εξετάζουν είναι πώς φτιάχτηκε η βόμβα.
Τι υλικά χρησιμοποιήθηκαν; Τι ήταν το φιτίλι; Ο πυροκροτητής;
Υπήρχαν κομματιασμένα σακίδια, αντί για ένα σακίδιο που είχε χτυπηθεί.
Πιστεύαμε ότι αυτά τα σακίδια περιείχαν τις βόμβες.
Οι πυροτεχνουργοί είπαν αμέσως "Είναι τηλεχειριζόμενη συσκευή".
Καθώς συλλέγαμε στοιχεία,
αρχίσαμε να φτιάχνουμε το παζλ των βομβών.
Η πρώτη εξερράγη κοντά στον τερματισμό.
Η δεύτερη εξερράγη 12 δευτερόλεπτα μετά
μπροστά στο εστιατόριο The Forum.
Η θεωρία μας ήταν
ότι οι βόμβες μεταφέρθηκαν στο σημείο με σακίδια,
και ήταν βόμβες σε χύτρες με μεταλλικά θραύσματα στο εσωτερικό.
Οι βόμβες σε χύτρα είναι δημοφιλές τρομοκρατικό όπλο
γιατί τα κομμάτια τους αγοράζονται από διαφορετικά μαγαζιά.
Το καπάκι της χύτρας από την επίθεση της Δευτέρας
βρέθηκε σε μια κοντινή ταράτσα.
Σας ακούγεται αυτό
ότι φέρει τα χαρακτηριστικά εγχώριας τρομοκρατίας;
Είναι τρομοκρατική έρευνα. Είναι υπόθεση τρομοκρατίας.
Και αν οι πολιτικοί ανησυχούν
ότι ακούγεται άσχημο,
ας μην το πουν, μα μην αυταπατάστε, είναι τρομοκρατική έρευνα.
Γι' αυτό ανέλαβε το FBI.
Τρομοκρατική είναι μια επίθεση με ιδεολογικά κίνητρα.
Στην επίθεση στον μαραθώνιο δεν ξέραμε ποιο ήταν.
Αλλά τότε, όποιος κι αν ήταν υπεύθυνος,
είχαμε βρει τα σακίδια, τις βόμβες.
Είχαμε βρει μεταλλικά κομμάτια που ήταν μέσα στις χύτρες.
Ήταν σαφώς σχεδιασμένες για να ακρωτηριάσουν και να σκοτώσουν.
Οπότε, μπορούσαμε να πούμε στον λαό ότι υποψιαζόμασταν τρομοκρατική επίθεση.
ΩΡΑ 20ή ΤΡΙΤΗ
ΩΡΑ 21η ΤΡΙΤΗ
Καλημέρα σας.
Με ενημέρωσε η ομάδα Εθνικής Ασφάλειας,
κι ο διευθυντής Μούλερ του FBI, για τις επιθέσεις στη Βοστόνη.
Δεδομένων όσων γνωρίζουμε για ό,τι συνέβη,
το FBI το ερευνά ως τρομοκρατική ενέργεια.
Όποτε χρησιμοποιούνται βόμβες εναντίον αθώων πολιτών
είναι τρομοκρατική ενέργεια.
Ακόμα δεν ξέρουμε ποιος το έκανε ή γιατί.
Δεν πρέπει να βγάζουμε συμπεράσματα πριν να έχουμε όλα τα στοιχεία.
Αλλά δεν υπάρχει αμφιβολία ότι θα το εξιχνιάσουμε
και θα μάθουμε ποιος το έκανε. Θα μάθουμε γιατί το έκαναν.
ΙΣΜΑΪΛ ΦΕΝΙ
ΙΣΛΑΜΙΚΗ ΚΟΙΝΟΤΗΤΑ ΒΟΣΤΟΝΗΣ ΙΜΑΜΗΣ
Η 11η Σεπτεμβρίου ήταν σημείο καμπής για όλους μας.
Μα κυρίως για τους μουσουλμάνους.
Σοκαριστήκαμε από αυτό που συνέβη.
Μα σίγουρα υπήρξε αλλαγή.
Σίγουρα ώστε να νιώσουμε, ξαφνικά, ότι ήμασταν οι δράστες.
Ήταν δύσκολη εποχή για εμάς.
Η ουσία του Ισλάμ είναι να είσαι καλός άνθρωπος.
Είμαστε εδώ ως Αμερικανοί. Είμαστε εδώ ως μέρος της κοινωνίας.
Αλλά όταν δεν γνωρίζεις κάτι,
η πρώτη σου αντίδραση είναι να το φοβάσαι.
Αυτό ακριβώς συνέβη με τους μουσουλμάνους.
ΜΗΝ ΞΕΧΝΑΤΕ
Γυρίστε σπίτι σας!
Φύγετε από εδώ!
Γυρίστε σπίτι σας!
ΓΙΟΥΣΕΦ ΕΝΤΑΦΑΛΙ ΦΟΙΤΗΤΗΣ
Σε μια εποχή μετά την 11η Σεπτεμβρίου, ο εκφοβισμός ήταν άγριος.
Ήταν συνεχόμενος. Ήταν καθημερινός.
Και έκρυβα διαρκώς κάποιες πτυχές του εαυτού μου,
όποτε...
έκανα οτιδήποτε, βασικά.
Μετακόμισα στη Βοστόνη όταν ήμουν επτά.
Δύο βδομάδες πριν τις 11/9.
Τα παιδιά με πλησίαζαν με ψεύτικες βόμβες
και μετά έτρεχαν κάνοντας ήχους ρολογιού.
Ντρεπόμουν πολύ που ήμουν μουσουλμάνος.
Όταν έγινε η επίθεση, ήμουν στο κολέγιο.
Θυμάμαι ότι σκεφτόμουν "Ας μην έχει σχέση με το Ισλάμ".
Δεν μπορούσες να πνίξεις το καταθλιπτικό συναίσθημα,
τη σκέψη ότι αυτό ίσως το διέπραξε κάποιος
μουσουλμάνος.
Η ισλαμοφοβία είχε μόλις αρχίσει να φεύγει.
Ήξερα αμέσως ότι θα κατηγορούσαν το Ισλάμ.
ΩΡΑ 22η ΤΡΙΤΗ
ΩΡΑ 23η ΤΡΙΤΗ
Μόλις διαπιστώσαμε ότι ήταν τρομοκρατική ενέργεια,
ολόκληρη η ομοσπονδιακή κυβέρνηση
έψαχνε τους βομβιστές.
Ξέραμε πού έγιναν οι επιθέσεις.
Υπήρχαν επιχειρήσεις στην οδό Μπόιλστον
που είχαν κάμερες μπροστά.
Οπότε, ξέραμε ότι αν τις ελέγχαμε,
μάλλον θα βρίσκαμε οπτικές εικόνες των βομβιστών.
Το πρώτο σημαντικό στοιχείο ήταν τα βίντεο από το Forum.
Είχαν μια εξωτερική κάμερα τοποθετημένη πάνω από μια πόρτα,
η οποία ουσιαστικά έβλεπε εκεί όπου έγινε η δεύτερη έκρηξη.
Αρχίσαμε να τα επεξεργαζόμαστε γρήγορα
γιατί ξέραμε ότι μπορεί να περιείχαν σημαντικά στοιχεία.
Είχαμε αναλυτές να παρακολουθούν αυτό το βίντεο επανειλημμένα.
Το γυρνούσαν πίσω, το ξανάπαιζαν, το γυρνούσαν πίσω.
Το βελτίωναν.
Όλη νύχτα, καρέ-καρέ.
Δεν υπήρχε τίποτα αξιοσημείωτο στο βίντεο.
Αλλά δεχτήκαμε μια κλήση από κάποιον θεατή που είπε
"Ήμουν απέναντι και έχω κάποιες φωτογραφίες που ίσως θέλετε.
Τραβήχτηκαν ακριβώς πριν από την έκρηξη".
Βάλαμε την ομάδα συλλογής στοιχείων να τις πάρει
και στη φωτογραφία υπήρχε μια τσάντα στο έδαφος.
Συγχρονίσαμε τη φωτογραφία με το βίντεο από το Forum,
και είδαμε κάποιον που ήταν πιο ψηλός από όλους,
φορούσε λευκό καπέλο.
Πήρα αμέσως τον Ρικ και είπα
"Πρέπει να έρθεις στο εργαστήριο να το δεις".
Με πήρε ο Κέβιν Σουίντον. Είπε "Αφεντικό, θέλω να δεις ένα βίντεο".
Ένα άτομο με λευκό καπέλο πηγαίνει προς το σημείο της έκρηξης,
και σταματάει σ' ένα δέντρο μπροστά στο Forum.
Στέκεται εκεί και κοιτάζει όπως οι άλλοι.
Τον βλέπεις να ρίχνει ένα σακίδιο στο έδαφος και να στέκεται εκεί.
Φαίνεται να βγάζει φωτογραφίες. Στέλνει μηνύματα.
Και μετά βλέπεις το ωστικό κύμα από την έκρηξη της πρώτης βόμβας.
Όλοι κοιτάζουν προς τα αριστερά κι εκείνος φεύγει γρήγορα προς τα δεξιά.
Θεέ μου! Κάτι εξερράγη. Θεέ μου, κάτι συνέβη.
Και μόλις έφυγε από το οπτικό πεδίο της κάμερας,
εξερράγη η δεύτερη βόμβα μπροστά στο Forum.
Εκείνη τη στιγμή, ξέραμε ότι είχαμε σε βίντεο τον έναν βομβιστή.
Τον είπαμε Λευκό Καπέλο.
ΩΡΑ 38η ΤΕΤΑΡΤΗ
ΩΡΑ 39η ΤΕΤΑΡΤΗ
Η Τετάρτη ήταν σαν ημέρα συσκότισης γιατί δεν υπήρχαν νέα,
και μετά, ακυρώθηκε μια συνέντευξη Τύπου που ήταν να αρχίσει.
Θα δώσουμε συνέντευξη Τύπου.
Μα θέλουμε κι άλλο χρόνο. Ευχαριστώ.
- Τι ώρα θα γίνει; - Δεν γνωρίζω.
Είπαμε να μη γίνει συνέντευξη Τύπου,
γιατί τότε είχαμε βρει τα στοιχεία απ' το βίντεο
κι έπρεπε να εστιάσουμε σε αυτά.
Αλλά νομίζω ότι αυτό οδήγησε τα ΜΜΕ σε εικασίες
για το τι μπορεί να συνέβαινε.
Η αστυνομία προσπαθούσε να κρύψει τις πληροφορίες.
Το κενό το συμπλήρωναν τα μέσα κοινωνικής δικτύωσης.
Ο κόσμος έβλεπε φωτογραφίες κι έλεγε "Τι ξέρετε γι' αυτό το άτομο;"
Το πρόβλημα, φυσικά, είναι πως η ερώτηση είναι κατηγορητική.
Καταδείκνυαν ανθρώπους,
κι η αστυνομία λάμβανε πολλά ψευδή στοιχεία.
Κάποιος ανέβασε φωτογραφία μιας σκιάς που περπατούσε σε ταράτσα.
Έμοιαζε με τις φωτογραφίες του Μεγαλοπόδαρου.
Μετά, λάβαμε μια φωτογραφία μιας τσάντας στη διαδρομή
όπου έγινε η έκρηξη.
Το FBI την ανέλυσε και είπε ότι ήταν Photoshop.
Όλα αυτά στερούσαν ερευνητικούς πόρους απ' το κυνήγι των κακών.
Μα ανέβαιναν στο ίντερνετ.
Ο κόσμος το έπαιζε ντετέκτιβ στα κοινωνικά δίκτυα.
Και οι φανατικοί βρήκαν την ευκαιρία
να απολαύσουν τις εικασίες τους και να τις διαδώσουν.
Ο κόσμος έλεγε ότι ήταν έργο ισλαμιστών τρομοκρατών.
ΣΙΓΟΥΡΑ ΑΥΤΟΙ ΟΙ ΑΡΑΒΕΣ ΦΤΑΙΝΕ
Και δεν βοηθούσε που τα αναπαρήγαγαν πρόσωπα της δεξιάς παράταξης.
Οι πιο πολλοί τρομοκράτες, προσφάτως τουλάχιστον, είναι μουσουλμάνοι.
Αναζωπύρωναν τη φλόγα της ισλαμοφοβίας σε όλη τη χώρα.
Τα μέσα ενημέρωσης δεν βοηθούσαν.
Οι πηγές μας μας προέτρεψαν να ερευνήσουμε σε βάθος
ποιος είναι αυτός ο Σαουδάραβας.
Ακόμα και μετά την απαλλαγή του, τα ΜΜΕ κυνηγούσαν
τον Σαουδάραβα υπήκοο, και τον συγκάτοικό του.
Ξέρεις κάτι για τις βόμβες;
Είχες καμία σχέση; Η αστυνομία ήρθε στο σπίτι σου.
Μετά είπαν ότι μεταφέρθηκε κάποιος στο ομοσπονδιακό δικαστήριο.
Υπάρχουν διάφορες αναφορές στα ΜΜΕ ότι έγινε μια σύλληψη.
Εκατοντάδες άτομα ήταν έξω από το δικαστήριο.
Οι δημοσιογράφοι ήταν παντού. Χάος.
Θυμάμαι ότι είπα "Είναι υπό κράτηση;"
Είπαν "Όχι, δεν έμαθα".
Υπήρχε πολλή παραπληροφόρηση. Πολλές φωνές για έκτακτη είδηση.
Τότε, ακούστηκε
ότι υπάρχει βόμβα ή κάποιο εκρηκτικό στην περιοχή.
Μετά από τόση αναταραχή, δόθηκε το ελεύθερο,
και οι υπάλληλοι μπήκαν να πάρουν τα πράγματά τους,
και το δικαστήριο έκλεισε για σήμερα.
Οι αρχές τονίζουν ότι δεν υπάρχει ύποπτος υπό κράτηση.
Κυκλοφορούσε πολλή παραπληροφόρηση.
Έπρεπε να εστιάσουμε στο τι ήταν αληθινό και τι όχι.
ΩΡΑ 52η ΤΕΤΑΡΤΗ
ΩΡΑ 53η ΤΕΤΑΡΤΗ
Τότε είχαμε ταυτοποιήσει οπτικά έναν από τους βομβιστές.
Επόμενη προτεραιότητα ήταν να βρούμε επιπλέον βίντεο από την Μπόιλστον.
Θέλαμε να δούμε αν υπήρχαν άλλα στοιχεία που θα βοηθούσαν στην ταυτοποίησή του.
Το επόμενο σημαντικό στοιχείο που βρήκαμε
ήταν ένα βίντεο από μια επιχείρηση
στη γωνία της Μπόιλστον που λεγόταν Whiskey's.
Από το βίντεο, καταφέραμε να το συγχρονίσουμε
για να δούμε το Λευκό Καπέλο να στρίβει.
Μα συνειδητοποιήσαμε ότι είχε κι άλλα.
Τον συνόδευε ένας άλλος κύριος με μαύρο καπέλο και σακίδιο,
και ήταν μαζί.
Αυτό έγινε ξεχωριστή έρευνα. Τους έχουμε εδώ.
Πώς θα τους ακολουθήσουμε πίσω στον χρόνο μέσω βίντεο;
Φτιάξαμε ένα χρονοδιάγραμμα ανάμεσα στις δύο τοποθεσίες
από τις διάφορες ψηφιακές συσκευές.
Ακολουθήσαμε την πορεία τους
όταν έστριψαν στη γωνία του Whiskey's και πήγαν προς το Forum.
Ήταν εμφανές ότι εκείνοι οι δύο κρύβονταν σε κοινή θέα.
Δεν είχαν κουκούλα. Δεν έκρυβαν το πρόσωπό τους.
Μπορούσε να γίνει αναγνώριση.
Ήταν δύο λευκοί νεαροί.
Φορούσαν καπέλα, γυαλιά ηλίου.
Το πρόβλημα ήταν ότι δεν ξέραμε ποιοι ήταν.
Τότε τα λογισμικά αναγνώρισης προσώπου ήταν καλά
αν είχες καθαρή φωτογραφία.
Δεν είχαμε τέτοια ευκρίνεια. Ήταν θολές.
Κάποιες ήταν από απόσταση.
Δεν ξέραμε ποιοι ήταν
και ποια ήταν τα κίνητρά τους,
αλλά είχαμε δει τους βομβιστές.
Έλαβα μια κλήση από τον Ρικ και πήγα εκεί όσο πιο γρήγορα μπορούσα.
Η Κάρμεν Ορτίζ ήταν εκεί, και έβαλαν το βίντεο.
Και τους είδα για πρώτη φορά.
Το έπαιζαν ξανά και ξανά.
Όταν είδα το βίντεο, είπα "Τους βρήκαμε.
Αυτοί είναι".
Με εντυπωσίασε πόσο αθώοι φαίνονταν.
Σακίδιο στους ώμους, περπατούσαν,
έμοιαζαν με κολεγιόπαιδα.
Αλλά δεν ξέραμε
ποιοι ήταν,
πού ήταν,
και αν ήταν με κάποιον άλλον.
Τότε έπρεπε να αποφασίσουμε
τι θα κάναμε με τα στοιχεία από τα βίντεο.
Θα τα δημοσιεύαμε στον κόσμο ή θα συνεχίζαμε
να προσπαθούμε να αναγνωρίσουμε αυτά τα άτομα κρυφά;
Θεώρησα ότι ήταν αποφασιστικής σημασίας
να δημοσιεύσουμε τις φωτογραφίες.
Μα δεν συμφωνούσε η πλειοψηφία.
Υπήρχαν διαφορετικές απόψεις
για το πότε να τις δημοσιεύσουμε και να ζητήσουμε τη βοήθεια του κόσμου.
Η παρόρμησή μου ήταν να μην κρατήσουμε τις πληροφορίες κρυφές.
Να τις δημοσιεύσουμε. Ήμουν βέβαιος ότι αν το κάναμε,
θα τους τσακώναμε μέσα σε ώρες.
Αντέδρασαν με απόλυτη σιωπή.
Στο FBI θέλουμε να ελέγχουμε καταστάσεις.
Έτσι, είναι πιο ασφαλές.
Αν δημοσιεύσεις τις φωτογραφίες των βομβιστών, τους δείχνεις
ότι ξέρεις ποιοι είναι, και ίσως το σκάσουν.
Ήταν πιθανό, αν κάποιος έβλεπε
τις φωτογραφίες, να το έσκαγε.
Ποιος νοιάζεται;
Ο κόσμος ήξερε ποιος διέπραξε τα εγκλήματα και θα μας βοηθούσε.
Είχαμε μια φωτογραφία δύο ατόμων.
Μόνο αυτοί ήταν; Ή ήταν κάτι μεγαλύτερο;
Δεν θεωρούσαμε ότι υπήρχαν άλλοι βομβιστές.
Αλλά έπρεπε να μάθουμε
αν υπήρχαν συνεργάτες που τους είχαν βοηθήσει.
Δεν ξέρουμε τι ήταν. Οπότε, αν βγάζαμε τις φωτογραφίες,
δεν θα ελέγχαμε τίποτα.
Το ρίσκο και η πιθανή ζημιά θα μπορούσαν να 'ναι τεράστια.
Κάθε ερευνητική απόφαση,
ιδίως ό,τι αφορά τη δημοσιοποίηση αποδείξεων στο κοινό,
έπρεπε να εγκριθεί από την Κάρμεν
και το Υπουργείο Δικαιοσύνης στην Ουάσινγκτον.
Η Κάρμεν είπε "Μίλησα με το Υπουργείο και δεν θα βγάλουμε τις φωτογραφίες".
Ταράχτηκα πολύ.
Προτίμησα να περιμένουμε.
Αν είχαμε στοιχεία που θα οδηγούσαν σ' αυτά τα άτομα,
καλύτερα να το κάναμε με τρόπο που θα τους έπιανε στον ύπνο.
Και είπα "Θέλω να ξέρετε ότι αν κάποιος πληγωθεί,
θα δημοσιοποιήσω τις πληροφορίες".
Επικράτησε σιωπή.
Η συνάντηση έληξε και έφυγα μόνος μου.
ΩΡΑ 52η ΤΕΤΑΡΤΗ
ΩΡΑ 53η ΤΕΤΑΡΤΗ
Η Κάρεν συνερχόταν κι έχανε τις αισθήσεις της,
μα ρώτησε τι συνέβη στην Κριστλ.
Την πρώτη φορά που είπα "Πέθανε; Το ξέρω. Πρέπει να μου πεις",
τότε μου είπαν ότι πέθανε.
Σήμερα, ταυτοποιήθηκε άλλη μία νεκρή.
Η 29χρονη Κριστλ Κάμπελ από το Μέντφορντ της Μασαχουσέτης.
Ανακαλύψαμε ότι το μπέρδεμα έγινε λόγω του κινητού της Κριστλ
που ήταν στην τσέπη της Κάρεν.
Το κινητό που είχα στην τσέπη μου ήταν της Κριστλ.
Καλούσε η οικογένειά της.
Ζήτησαν την Κριστλ και τους είπαν "Η Κριστλ είναι εδώ",
μα στο χειρουργείο ήταν τελικά η Κάρεν, όχι η Κριστλ.
Το τότε αγόρι της Κριστλ ήταν αυτός
που μπήκε στο χειρουργείο και με αναγνώρισε.
Δεν μπορώ να φανταστώ πώς ένιωσε η οικογένεια της Κριστλ.
Κάθονταν όλη νύχτα εκεί και θεωρούσαν ότι η Κριστλ ήταν καλά, και μετά
όλα ήρθαν τούμπα, είναι απίστευτο.
Είμαστε συντετριμμένοι απ' τον θάνατο της κόρης μας, της Κριστλ Μαρί.
Ήταν υπέροχος άνθρωπος.
Και όσοι την ήξεραν την αγαπούσαν.
Ήταν δύσκολο να το χωνέψω. Πολύ δύσκολο. Ακόμα είναι, μέχρι σήμερα.
Ακόμα δεν καταλαβαίνω.
ΚΡΙΣΤΛ ΚΑΜΠΕΛ
Πληγώνομαι που σκέφτομαι τα θύματα που έχασαν τη ζωή τους.
ΜΑΡΤΙΝ ΡΙΤΣΑΡΝΤ
Το πήρα πολύ προσωπικά και ήθελα να μάθω ποιος ευθύνεται γι' αυτό.
Όμως, την Πέμπτη το πρωί,
ο πρόεδρος Ομπάμα ερχόταν στην πόλη.
Εκτός από την έρευνα για τους δράστες,
είχα και μια προεδρική επίσκεψη.
Κάθε φορά που ένας πρόεδρος έρχεται στην πόλη σου είναι ολόκληρη επιχείρηση.
Έχουμε 11 αστυνομικές περιφέρειες. Είμαστε περίπου 1.800 ένστολοι.
Δουλειά μου είναι να τους βάλω εκεί που χρειάζονται.
Η εξάντληση των πόρων μάς ανησυχούσε.
Ήταν η πιο έντονη προετοιμασία για προεδρική επίσκεψη που κάναμε ποτέ
γιατί υπήρχε απειλή κατά του Προέδρου.
Είπαν ότι θα με επισκεφτεί ο πρόεδρος Ομπάμα.
Θυμάμαι να σκέφτομαι
"Έχασα τη φίλη μου. Δεν θέλω να μοιραστώ τη θλίψη μου.
Θέλω να συγκεντρωθώ και να αναρρώσω".
Μπήκε μέσα. Είναι εντυπωσιακή παρουσία.
Λέει "Θα τα πιάσουμε τα καθάρματα".
Ήθελαν να μας τρομάξουν,
να μας τρομοκρατήσουν,
να μας απομακρύνουν από τις αξίες που μας κάνουν Αμερικανούς.
Πλέον θα έχει γίνει σαφές ότι διάλεξαν λάθος πόλη για να το κάνουν.
Όχι εδώ στη Βοστόνη.
Του χρόνου τέτοια εποχή, ο κόσμος θα επιστρέψει
σ' αυτήν τη σπουδαία αμερικανική πόλη για να τρέξει πιο σκληρά από ποτέ
και να ζητωκραυγάσει πιο δυνατά από ποτέ για τον 118ο Μαραθώνιο.
Να 'στε σίγουροι.
Ο λόγος του ήταν πολύ δυνατός και προστέθηκε σε όλη τη βδομάδα
που όλοι συνεργαζόμασταν για να βρούμε τι έγινε.
Εδώ δεν μπορείς να τρομάξεις τον κόσμο,
και αυτό δείχνει τι πρέπει να κάνεις
όταν είσαι υπό πίεση.
Ήταν περισπασμός,
αλλά νομίζω ότι η πόλη το χρειαζόταν.
Την τέταρτη μέρα είχαμε κάποια διαρροή.
Κάποιο μέσο βρήκε τις φωτογραφίες.
Ένας σταθμός της Βοστόνης θα δημοσίευε τις φωτογραφίες
στον αμερικανικό λαό και με εξόργισε τότε.
Βασικά, εγώ...
Δεν μπορούσες να το ελέγξεις.
Έπρεπε να παίρνουμε τις καλύτερες αποφάσεις
καθώς άλλαζαν οι συνθήκες.
Είχαν περάσει τέσσερις μέρες.
Δεν είχε γίνει τίποτα.
Και δεν είχαμε τίποτα βιώσιμο ακόμα.
Μόνο τις φωτογραφίες.
Αποφασίσαμε ότι το καλύτερο ήταν
να δημοσιεύσουμε τα βίντεο πριν από τα ΜΜΕ.
Ανακουφίστηκα που θα συνέβαινε αυτό.
Σκέφτηκε κανείς
"Ο Εντ είναι ο μόνος που ήθελε να βγουν";
Δεν θα έκανα ποτέ κάτι τέτοιο σε μια τέτοια έρευνα.
Δεν έχω ιδέα πώς διέρρευσαν.
Αργότερα εκείνη τη μέρα, μάθαμε ότι οργανώθηκε ειδική συνέντευξη Τύπου.
Οι πηγές μου λένε ότι υπήρξε σημαντική πρόοδος στην υπόθεση.
Αν κοιτάξετε πίσω μου, θα δείτε ότι έστησαν αυτά τα καβαλέτα.
Θα κάνω στην άκρη γιατί ετοιμάζονται για τη συνέντευξη Τύπου.
Η συνέντευξη Τύπου ήταν φίσκα.
Ο περισσότερος κόσμος που έχω δει σε συνέντευξη Τύπου.
Πριν βγω στη σκηνή στη συνέντευξη Τύπου,
δεν είχα νιώσει ποτέ μεγαλύτερη πίεση.
Σαν να κουβαλούσα το βάρος του κόσμου.
Όταν ήμουν μικρός, ακόμα και στη Νομική,
έτρεμα τις δημόσιες ομιλίες.
Προτιμούσα να παίξω ρωσική ρουλέτα
παρά να βγάλω λόγο στη σκηνή.
Αλλά ήξερα ότι εγώ έπρεπε να εκφωνήσω τον λόγο.
Δεν ήταν δουλειά κανενός άλλου, κι έπρεπε να το κάνω για τα θύματα.
Καλησπέρα. Με λένε Ρίτσαρντ ΝτεΛόριε,
ειδικός πράκτορας, επικεφαλής του FBI στη Βοστόνη.
Η ομιλία χρειάστηκε πολλή προετοιμασία.
Την έλεγξε το Υπ. Δικαιοσύνης μην τυχόν κάτι θέσει σε κίνδυνο
τη δίωξη της υπόθεσης.
Μετά από λεπτομερή ανάλυση φωτογραφιών, βίντεο και άλλων στοιχείων,
δημοσιεύουμε φωτογραφίες αυτών των δύο υπόπτων.
Έχουν ταυτοποιηθεί ως Ύποπτος 1 και Ύποπτος 2.
Φαίνονται να συνδέονται.
Αν τους δείτε, επικοινωνήστε με τις αρχές.
Αν ξέρετε κάτι για τις επιθέσεις ή αυτούς τους άντρες,
καλέστε στον αριθμό που αναγράφεται στις φωτογραφίες.
Με τη βοήθεια των ΜΜΕ, οι εικόνες θα βρεθούν αμέσως
στα χέρια εκατομμυρίων ανθρώπων στον κόσμο.
Θεωρούμε ότι είναι ένοπλοι και εξαιρετικά επικίνδυνοι.
Μην τους πλησιάσετε.
Μην επιχειρήσει να τους συλλάβει κανείς πέραν της αστυνομίας.
Σας ευχαριστώ πολύ.
Μαύρο Καπέλο, Λευκό Καπέλο.
Αυτούς ψάχναμε. Ήταν απόλυτοι.
Αμέσως, όλοι τραβούσαν φωτογραφίες με τα κινητά τους,
για να μεταφέρουν την πληροφορία άμεσα.
Το FBI δημοσιεύει φωτογραφίες των δύο υπόπτων
για την υπόθεση της επίθεσης στον μαραθώνιο.
Μια στιγμή που περίμενε όλος ο κόσμος.
Τώρα βλέπουμε τις φωτογραφίες. Ζητούν τη βοήθεια του κοινού.
Ο σκοπός ήταν σαφώς να τρομάξουν τους υπόπτους.
Και ήταν επίσης σαφές ότι η αστυνομία ήταν υπό πίεση.
Ήμασταν σίγουροι ότι το κοινό θα αναγνώριζε τους βομβιστές
και θα μας έλεγε ποιοι ήταν.
Είναι οι πλέον καταζητούμενοι στην Αμερική απόψε. Ρίξτε μια ματιά.
Το FBI αποκάλυψε σήμερα τον Ύποπτο 1 και τον Ύποπτο 2.
...δύο ύποπτους και ζήτησε από τον κόσμο να βοηθήσει στην αναγνώριση
των ένοπλων κι επικίνδυνων αντρών.
Οι ερευνητές προσπαθούν να συνδέσουν τις φωτογραφίες με ονόματα.
Με πήρε ένας φίλος. Ήταν 3:00 τα ξημερώματα.
Έστειλε μια φωτογραφία του Λευκού και του Μαύρου Καπέλου.
Είπε "Δεν μοιάζει με τον Τζοχάρ;"
Του απάντησα
"Πρώτον, ξέρεις τι θα σημαίνει αν τον κατηγορήσεις;
Ξέρεις τι λες τώρα;
Δεν είναι ο Τζοχάρ".
Ήμασταν ναυαγοσώστες.
Ήταν αρχηγός της ομάδας πάλης.
Το κουλ δημοφιλές παιδί.
Ήταν τόσο αδιανόητο που τον έπεισα ότι δεν ήταν αυτός.
Και η συζήτηση έληξε ως εξής: "Ναι, έχεις δίκιο. Αποκλείεται".
Τώρα πρέπει να ζήσω με την προδοσία της γνώσης
ότι ο φίλος που νοιαζόμουν κι εμπιστευόμουν
έκανε κάτι τέτοιο.
Και με διέλυσε.
Εκ των υστέρων, πώς νιώθετε που δημοσιεύτηκαν οι φωτογραφίες;
Θα τις κρατούσατε πιο πολύ ή ήταν σωστή η απόφαση;
Βασικά, εγώ...
Αυτό που συνέβη τελικά ήταν ακριβώς αυτό που δεν θέλαμε.
Θεέ μου. Προς όλες τις μονάδες. Χτυπήθηκε αστυνομικός. Όλες οι μονάδες.
Δυνατές εκρήξεις!
Υποτιτλισμός: Μαριάννα Κοτζιά